**«Ψυχοσωματικά Προβλήματα στα Παιδιά»**

**Εκπαιδευτικοί στόχοι**

* Eυαισθητοποίηση των φοιτητών Ιατρικής στο βιο-ψυχο-κοινωνικό μοντέλο ερμηνείας και αντιμετώπισης των νοσημάτων (κυρίαρχο μοντέλο από την εποχή του Ιπποκράτη, δηλαδή στις αλληλεπιδράσεις των διαφόρων παραγόντων, σε μια νόσο, από τον οργανικό ή βιολογικό έως και τον κοινωνικό παράγοντα)
* Κατανόηση από τους φοιτητές των βιο-ψυχο-κοινωνικών μηχανισμών με μία αναπτυξιακή προοπτική, παρουσιάζοντάς τους στην απαρχή τους, από την παιδική και εφηβική ηλικία
* Εκπαίδευση των φοιτητών σε παθοφυσιολογικούς μηχανισμούς (π.χ. νευροενδοκρινολογίας του στρες, ψυχονευροενδοκρινολογίας, νευρογαστρεντερολογίας, ψυχονευροανοσολογίας ) που συνδέουν ψυχοκοινωνικές παραμέτρους με την εμφάνιση ή επιδείνωση σωματικών νοσημάτων
* Εκπαίδευση φοιτητών στις πρώιμες στρεσογόνες επιδράσεις τραυματικών και μη (από κύηση μέχρι εφηβεία) γεγονότων και καταστάσεων στον εγκέφαλο, την υγεία και τη συμπεριφορά
* Εκπαίδευση και ευαισθητοποίηση των φοιτητών στη σωματοποίηση (somatization) στην παιδική και εφηβική ηλικία και την εμφάνιση λειτουργικών (functional) σωματικών συμπτωμάτων π.χ. κεφαλαλγίες, κοιλιακά άλγη
* Εκπαίδευση και ευαισθητοποίηση των φοιτητών στην αναγνώριση ψυχικών διαταραχών που εκδηλώνονται και με σωματικά συμπτώματα (π.χ. άγχος, κατάθλιψη)
* Εκπαίδευση και ευαισθητοποίηση των φοιτητών στην αναγνώριση σοβαρών και απειλητικών για τη ζωή ψυχικών διαταραχών που εκδηλώνονται κυρίως με σωματικά συμπτώματα (ψυχογενής ανορεξία, βουλιμία)
* Εκπαίδευση στις ψυχοκοινωνικές επιπτώσεις των χρόνιων σωματικών νοσημάτων και της νοσηλείας τους π.χ. καταληκτικά νοσήματα και θάνατος
* Ευαισθητοποίηση φοιτητών στις ψυχολογικές ανάγκες των νοσηλευόμενων παιδιών με απώτερο στόχο την προαγωγή της ψυχικής τους υγείας,
* Εξοικείωση με θέματα προαγωγής και πρόληψης στην υγεία και ψυχική υγεία, και ενίσχυση της ψυχικής ανθεκτικότητας (resilience)
* Ευαισθητοποίηση των φοιτητών στη διεπιστημονικότητα και τη συνεργασία μεταξύ ιατρικών και μη ειδικοτήτων (κυρίως παιδιάτρων και παιδοψυχιάτρων)
* Παροχή γενικών γνώσεων για τις ψυχοκοινωνικές (πχ γνωσιακή-συμπεριφορική θεραπεία, συστημική θεραπεία οικογένειας, ψυχοδυναμική ψυχοθεραπεία) και φαρμακολογικές θεραπείες των διαταραχών ψυχικής υγείας σε παιδιά και εφήβους με σωματικά νοσήματα
* Απόκτηση δεξιοτήτων επικοινωνίας των νέων ιατρών με γονείς και παιδιά σε θέματα αξιολόγησης και θεραπείας νοσημάτων και καταστάσεων της παιδικής και εφηβικής ηλικίας
* Απόκτηση δεξιοτήτων εκτίμησης κινδύνου σε νοσούντα παιδιά για ανάπτυξη ψυχολογικών/ψυχιατρικών προβλημάτων καθώς και ψυχικής ανθεκτικότητας (resilience)
* Ανίχνευση, αναγνώριση συμπτωμάτων ψυχικής διαταραχής για κινητοποίηση γονέων και παραπομπή σε ειδικούς ψυχικής υγείας
* Παροχή γνώσεων και εμπειριών που βασίζονται σε τεκμηριωμένες επιστημονικά (evidence-based) μελέτες από εξειδικευμένους επιστήμονες εγνωσμένης αξίας